[pic] | KOMISIJA EVROPSKIH SKUPNOSTI |

Bruselj, 16.10.2008

COM(2008) 605 konč.

2006/0143 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah skupnega stališča Sveta, ki jih predlaga Evropski parlament v zvezi s predlogom

UREDBE EVROPSKEGA PARLAMENTA IN SVETA o vzpostavitvi skupnega postopka odobritve za aditive za živila, živilske encime in arome za živila

O SPREMEMBAH PREDLOGA KOMISIJE v skladu s členom 250(2) Pogodbe ES

2006/0143 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah skupnega stališča Sveta, ki jih predlaga Evropski parlament v zvezi s predlogom

UREDBE EVROPSKEGA PARLAMENTA IN SVETA o vzpostavitvi skupnega postopka odobritve za aditive za živila, živilske encime in arome za živila

1. UVOD

Točka (c) tretjega pododstavka člena 251(2) Pogodbe ES določa, da Komisija poda mnenje o spremembah, ki jih predlaga Evropski parlament na drugi obravnavi. Komisija v nadaljevanju predstavlja svoje mnenje o spremembah, ki jih predlaga Parlament.

2. OZADJE

Datum predložitve predloga EP in Svetu (dokument COM(2006) 0423 konč. – 2006/0143(COD): | 28. julija 2006 |

Datum mnenja Evropskega ekonomsko-socialnega odbora: | 25. aprila 2007 |

Datum mnenja Evropskega parlamenta, prva obravnava: | 10. julija 2007 |

Datum predložitve spremenjenega predloga: Datum političnega sporazuma: | 24. oktobra 2007 17. decembra 2007 |

Datum sprejetja skupnega stališča: | 10. marca 2008 |

Datum mnenja Evropskega parlamenta (druga obravnava) | 8. julija 2008 |

3. NAMEN PREDLOGA

Kot del prizadevanj za izboljšanje zakonodaje Skupnosti na podlagi pristopa „od vil do vilic“ je Komisija v Beli knjigi o varnosti živil napovedala, da namerava posodobiti in dopolniti obstoječo zakonodajo v zvezi z aditivi za živila in aromami ter določiti posebne določbe glede živilskih encimov.

Cilj tega predloga je zagotoviti pravilno delovanje notranjega trga ob hkratnem zagotavljanju visoke ravni varovanja zdravja ljudi v zvezi z aditivi za živila, živilskimi encimi in aromami za živila.

Zato bo vzpostavila skupen postopek odobritve, ki bo centraliziran, učinkovit, primeren in pregleden ter bo temeljil na oceni tveganja, ki jo izvede Evropska agencija za varnost hrane (EFSA), in sistem obvladovanja tveganja, v skladu s katerim Komisija ukrepa v okviru postopka regulativnega odbora (komitologija). Predlog Komisiji na podlagi znanstvenih ocen EFSA dodeljuje nalogo priprave, vzdrževanja in posodabljanja splošnega seznama Skupnosti za vsako kategorijo zadevnih snovi. Vključitev snovi v enega od teh seznamov pomeni, da je njena uporaba splošno odobrena za vse nosilce dejavnosti v Skupnosti.

4. MNENJE KOMISIJE O SPREMEMBAH, KI JIH PREDLAGA EVROPSKI PARLAMENT

EP je v drugi obravnavi izglasoval prečiščeno besedilo, ki vsebuje številne spremembe besedila skupnega stališča. Besedilo je rezultat pogajanj med Svetom, Evropskim parlamentom in Komisijo. Vse spremembe so v glavnem tehnične in skladne s ključnimi načeli prvotnega predloga ter ta načela, namreč preglednost postopka in okoljske vidike zakonodaje o živilih, potrjujejo. Najpomembnejša sprememba zadeva vnos uvodne izjave, ki pojasnjuje, da bodo lahko v prihodnosti v posamezna besedila vnesena odstopanja od splošnega postopka odobritve, da se omogoči preferencialna odobritev pod nekaterimi pogoji. Druga sprememba podaljšuje rok EFSA za izvedbo ocene varnosti snovi s šestih na devet mesecev.

Komisija sprejema vse spremembe, ki jih je izglasoval Evropski parlament. Izid druge obravnave EP je zelo zadovoljiv.

5. SKLEP

V skladu s členom 250(2) Pogodbe ES Komisija spremeni svoj predlog, kot je navedeno zgoraj.